তুদোর বালুৎসা
তুদোর ক্রিস্তিয়ান বালুৎসা (রোমানীয়: Tudor Băluță, রোমানীয় উচ্চারণ: [ˈtudor kristiˈan bəˈlut͡sə]; জন্ম: ২৭ মার্চ ১৯৯৯; তুদোর বালুৎসা নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়ন এবং রোমানিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন। ২০১৭ সালে, বালুৎসা রোমানিয়া অনূর্ধ্ব-১৯ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। পরের বছর তিনি রোমানিয়ার হয়ে আন্তর্জাতিক পর্যায়ে অভিষেক করেছেন; রোমানিয়ার জার্সি গায়ে তিনি এপর্যন্ত ৭ ম্যাচে অংশগ্রহণ করেছেন। দলগতভাবে, বালুৎসা এপর্যন্ত ২টি শিরোপা জয়লাভ করেছেন, যার উভয়ই ভিতোরুল কোন্সতানৎসার হয়ে জয়লাভ করেছেন।